Robertus Ampuero
Robertus Ampuero Res apud Vicidata repertae: Nativitas: 20 Februarii 1953; Vallis Paradisi Patria: Chilia Nomen nativum: Roberto Ampuero Espinoza Robertus Ampuero, vulgo plene Roberto Ampuero Espinoza (in Valle Paradisi natus die 20 Februarii 1953) est scriptor et politicus Chiliae. Alumnus est scholae Theodiscae Vallis Paradisi et universitatis Chilensis ubi anthropologiae sociali litterisque Latinoamericanis studuit. Chilia anno 1973 a militibus recta, in Germaniam orientalem et Cubam exsilium petivit ubi studia artis diurnariae apud universitatem Lipsiensem, eruditionem litterariam apud Havanenses Berolinensesque persecutus est. Aliquot annos in Germania Occidentali et Suecia habitavit, sed ab anno 2000 usque in 2011 apud universitatem Iovensem docuit. In patriam denuo reditus minister a cultura fuit brevi temporis spatio inter diem 7 Iunii 2013 et 11 Martii 2014, praeside Sebastianus Piñera. Die 11 Martii 2018, eodem iterum praeside, minister a rebus externis factus est. Inter scripta Roberti Ampuero optime cognoscuntur mythistoriae criminales de Cayetano Brulé.